BTDK Elite Sommerkursus 1
2023-07-03 - 2023-07-07 | Idrættens Hus, Brøndby, Brøndby Stadion 20, Brøndby, Sjælland, 2605, Danmark
Samling for spillere fra U21 og yngre. Dette er første af tre BTDK Elitesommerkurser, der afholdes i hhv. uge 27, 30 og 31.
For alle tre uger gælder følgende:
Samtlige pas gennemføres under ledelse af BTDK’s landstræner-team bestående af Linus Mernsten, Magnus Mallander, Mads Jørgensen og Mattias Översjö. Afhængigt af deltagerantal kan yderligere sparring/trænere inddrages. Træningen og temaerne for hver uge planlægges af Linus Mernsten og Magnus Mallander.
I uge 27 er temaet kamprelateret træning. Som en del af det tema afvikles der en turnering for alle deltagere om onsdagen, som træningen de øvrige dage bliver bygget op omkring. Her bliver der lagt vægt på forberedelse op til kamp og evaluering efter kamp. Beslutninger, taktik og spilsystemer vil være i fokus. Magnus Mallander og Mads Jørgensen står for træningen.
I uge 30 er temaet ”Hver træning er din vigtigste – optimer den!”. Hvad er kvalitet i træning? Hvad betyder det at have et kamp-mindset i træning? Hvordan udvælger man øvelser med henblik på maksimal effekt ift. udvikling? Hvordan limer man et bat optimalt? Mattias Översjö, Magnus Mallander og Mads Jørgensen står for træningen.
I uge 31 er temaet moderne international topbordtennis. Spillerne vil blive uddannet i de fysiske, tekniske, mentale og taktiske aspekter, som international elitebordtennis kræver. Linus Mernsten leder træningen.
Læs om resten af konceptet, hvordan du tilmelder dig og hvem der kan deltage her.
Tilmelder man sig inden 21. april er prisen 2250,-
Tilmelder man mellem 21. april og 15. maj er prisen 2500,-
Tilmeldingsfrist er 15. maj.
